Publication: Magyar Közlöny
Issue: MK-2003-92 (Year: 2003, Number: 92)
Era: 1990-2004
Section: 2001. december 23-án lépett hatályba a hírközlésrõl szóló 2001. évi XL. törvény (Htv.), melynek telefonos
Paragraph Index: 633

2001. december 23-án lépett hatályba a hírközlésrõl szóló 2001. évi XL. törvény (Htv.), melynek telefonos marketingre vonatkozó részével kapcsolatban néhány állásfoglalást kérõ beadvány érkezett. A Htv. 64. §-a alapján a emberi beavatkozás nélküli, automatizált hívórendszer csak akkor alkalmazható közvetlen üzletszerzésre, ha ehhez az elõfizetõ elõzetesen hozzájárult. A más módon történõ megkereséshez nem szükséges elõzetes hozzájárulás, azonban közvetlen üzletszerzés célját szolgáló közlemény telefonon vagy egyéb távközlési úton nem továbbítható annak az elõfizetõnek, aki úgy nyilatkozott, hogy nem kíván semmilyen reklámanyagot. Mind a név- és lakcímadatok, mind a telefonszámok közvetlen üzletszerzési célú felhasználásnak van ugyanakkor egy, a Htv.-ben meghatározott korlátja. A törvény alapján a távközlési szolgáltató az elõfizetõ kérésére köteles a telefonkönyvben feltüntetni, hogy az érintett személyes adatai nem használhatók fel közvetlen üzletszerzési célra. Amennyiben a telefonkönyvben ilyen jelzés szerepel, az érintett adatai sem a direkt marketing törvény sem a Htv. szerinti közvetlen üzletszerzésre nem használhatók fel. (497/A/2002, 555/A/2002) Sajtó Az Alkotmány biztosítja a sajtószabadságot, ez azonban nem abszolút jog, tekintettel kell lenni a többi alkotmányos alapjogra, így a személyes adatok védelméhez való jogra is, mely a sajtószabadságnak egy igen fontos korlátja. A sajtóorgánumoknak, újságíróknak munkájuk végzése során figyelemmel kell lenniük a személyiségi jogokra. Fontos, hogy a sajtószabadságot és a személyes adatok védelméhez való jogot ne egymással konkuráló jogként fogjuk fel. Az elmúlt években ezzel kapcsolatban számos elõrelépés történt, azonban akad még javítani való a média személyiségi jogokhoz való viszonyulásában. Ez év nyarán – egyes közéleti szerepet betöltõ személyek titkosszolgálati múltjának feltárására hivatkozva – a médiában több, azonosítható személyre vonatkozó adat, tény, feltételezés kapott nyilvánosságot. Ezen adatok megszerzése, nyilvánosságra hozatala az adatvédelemre vonatkozó törvényi elõírások megsértésével történt. Komoly aggodalomra ad okot az, hogy az érintett sajtóorgánumok a személyes adatok védelmének alkotmányos elvével szemben a politikai célzatú szenzációkeltést, a nagyobb példányszám elérését helyezték elõtérbe. A politikai közélet szereplõinek titkosszolgálati múltjával kapcsolatos személyes adatok nyilvánosságra hozatala miatt az adatvédelmi biztos közleményt adott ki, mellyel mindazon – a személyes adatok védelmét súlyosan veszélyeztetõ – cselekménnyel szemben fel kívánt lépni, amelynek következtében a médiában jogellenesen kerültek nyilvánosságra személyes adatok. A biztos szükségesnek tartotta a közvélemény figyelmét felhívni arra, hogy egyes személyek állambiztonsági múltjának feltárására jelenleg csak az érintetteknek vagy az átvilágító bíróknak van joguk. (A közlemény és az országgyûlési vizsgálóbizottságok adatkezelésérõl szóló ajánlás a Mellékletben olvasható.) Az adatvédelmi biztos médiára vonatkozó jogeseteinek nagy része a különféle személyes adatok nyilvánosságra hozásával kapcsolatos. Az egyes médiumokban való szereplés, szerepeltetés a nagy nyilvánosság miatt igen erõs hatással van a személyiség társadalmi megítélésére, nem egyszer komoly problémákat okozva az egyén életében, ezért fokozott jelentõsége van az adatvédelmi garanciáknak, ugyanakkor hangsúlyozni kell a szerkesztõk, újságírók felelõsségét. Néhány esetben a hivatalunkhoz fordulók sérelmezték, hogy egyes mûsorokban – politikai mûsorokban, bûncselekményekkel kapcsolatos tudósításokban – gyermekeket szerepeltettek, akiknek sérültek személyiségi jogaik. A képmás személyes adat, így vonatkoznak rá az Avtv. rendelkezései, a képmáshoz való jogot ezen kívül a Ptk. is védi. Ha az érintett cselekvõképtelen, vagy korlátozottan cselekvõképes, az adatkezeléshez való hozzájárulást helyette törvényes képviselõje adhatja meg. A gyermekek valamely mûsorban való részvételérõl, nyilvánosság elé állásáról általában szülei döntenek. Az, hogy a gyermek jogainak szempontjából megengedhetõ, elfogadható-e a médiában való szerepvállalás, olyan erkölcsi-etikai kérdéseket vet fel, melyeket a szülõknek, valamint a mûsorok készítõinek kell megválaszolni, a jogi szabályozás nem feltétlenül tud megfelelõ megoldást kínálni. Az RTL Klub és a Magyar ATV mûsorai több alkalommal, azonosíthatóan bemutattak egy emberölés miatt büntetõeljárás alatt álló fiatalkorú kislányt. A televízió és a sajtó fokozott figyelemmel kísérte az ügyet és fejleményeit, és beszámoltak a gyermek cselekedetének okairól, a családi körülményekrõl. Egy beadványozó szerint a gyermeket a nyilvános szereplés folytán rossz hírbe hozták, gyilkosként emlegették és érzelmi kínzásnak tették ki azáltal, hogy a cselekmény nyilvános elmondására bírták rá. A kislány édesanyja a televíziós szereplésnél, vagyis a kislány személyes adatai nyilvánosságra hozatalakor jelen volt. Az ügyben az állampolgári jogok országgyûlési biztosának általános helyettese vizsgálatot indított, az adatvédelmi biztos pedig tájékoztatta álláspontjáról az indítványozót és a helyettes ombudsmant. Eszerint a kislányra vonatkozó különösen érzékeny adatok – mivel nevezett egy bûncselekmény gyanúsítottja és feltételezhetõen több bûncselekmény áldozata is – az Avtv. alapján különleges adatoknak minõsülnek és fokozott védelem alatt állnak, tehát a nyilvánosságra hozatalhoz az érintett írásbeli hozzájárulása szükséges. Az érintett hozzájárulását megadottnak kell tekinteni az érintett közszereplése során általa közölt adatok tekintetében. A Ptk. szerint a korlátozottan cselekvõképes kiskorú nyilatkozatának érvényességéhez törvényes képviselõjének – jelen esetben az édesanyának – beleegyezése vagy utólagos

Source: https://magyarkozlony.hu/hivatalos-lapok/65a41dad02f55b8c03fff3c479bac98d97187359/dokumentumok/4b3ba9c7bb7f8aa6944eb513813c808c4e9ec974/letoltes